cyanic-selkie/wikianc huggingface dataset:
चेल्सी मैनिंग
चेल्सी एलिजाबेथ मैनिंग (जनम: ब्रैडली एडवर्ड मैनिंग, 17 दिसंबर 1987) एगो अमेरिकी कार्यकर्ता आ ह्विस्लब्लोअर बाड़ी। ऊ अमेरिका के सेना के सैनिक रहल बाड़ी जिनके जुलाई 2013 में कोर्ट मार्शल द्वारा जासूसी कानून आ अउरी अपराध सभ के उल्लंघन के दोषी ठहरावल गइल रहे, काहें से की ऊ विकिलीक्स के लगभग 750,000 गोपनीय, चाहे अगोपनीय बाकी संवेदनशील, सैन्य आ कूटनीतिक दस्तावेज सभ के खुलासा कइले रहली। साल 2010 से ले के 2017 ले जेल में बंद रहली जब राष्ट्रपति बराक ओबामा इनके सजा में कमी कइलें। एगो ट्रांस औरत, मैनिंग 2013 में बतवली कि ऊ अपना के बचपने से ही औरत लिंग वाली ब्यक्ति के रूप में पहिचानें आ चाहत रहली कि इनके चेल्सी मैनिंग के नाँव से जानल जाय।
मिस्र के हाइरोग्लिफ
मिस्र के हाइरोग्लिफ चाहे ईजिप्शियन हाइरोग्लिफ (Egyptian hieroglyphs;, ) मिस्र देस में प्राचीन काल में मिस्र के भाषा के लिखाई के औपचारिक तरीका रहल। हाइरोग्लिफ सभ में लोगोग्राफ, सिलैबिक आ अल्फाबेटिक चीज शामिल रहलीं आ लगभग एक हजार अच्छर रहलें। कर्सिव हाइरोग्लिफ सभ के इस्तेमाल धार्मिक साहित्य में आ पेपाइरस पर लिखे खातिर होखे।
माइक्रोब्लॉगिंग
माइक्रोब्लॉगिंग (microblogging), जइसन की एकरे नाँव से साफ़ बा (माइक्रो मने अंग्रेजी में "छोट" भा "सूछम" होला), एक किसिम के ब्लॉगिंग हवे जेह में पोस्ट कइल जाए वाली सामग्री (कंटेंट) छोट साइज के होखे ला। ई छोट-छोट वाक्य हो सके लें, सिंगल फोटो हो सके ला, चाहे छोटहन बीडियो हो सके ला। लिंक शेयर कइल आ स्टेटस अपडेट करे नियर काम माइक्रोब्लॉगिंग के तहत आवे ले। अइसन छोट-छोट पोस्ट सभ के कई बेर "माइक्रो पोस्ट" कहल जाला।
परंपरागत ब्लॉगिंग के पोस्ट जहाँ लमहर डायरी लिखे नियर पोस्ट हो सके लीं, माइक्रोब्लॉगिंग में छोट पोस्ट कइल जालीं जइसे कि "हम एह समय का करत बानी" ई बतावे खातिर कौनों छोट वाक्य, फोटो भा बीडियो के कड़ी पोस्ट कइल जाय।
ट्विटर, टंबलर, फेसबुक, ट्विस्टर, कू (koo), वेइबो नियर कई गो अइसन ऑनलाइन सर्विस बाड़ीं जे माइक्रोब्लॉगिंग के सुबिधा दे रहल बाड़ीं। गूगल प्लस (Google+) नियर कई गो अइसन प्लेटफार्म बंदो हो गइल बाड़ें जे पहिले माइक्रोब्लौगिंग के सुबिधा देत रहलें।
जैन सिंद्धांत भवन
जैन सिंद्धांत भवन (चाहे श्री देव कुमार ओरिएंटल जैन पुस्तकालय) बिहार के आरा नगर मे एगो पुस्तकालय हटे। एहिजा ताड़पत्त के पांडुलिपी के संग्रह बाटे।
इतिहास
हेकर स्थापना देव कुमार जैन 1903 मे कइले रहन; एकदिन ऊ एक जाना के ढेर पुरान किताब बेचत देखलन आ ओह सभ किताब के बचावे ला किन लीहलन आ पुरान पुरान किताब जूटाई के पुस्तकालय मे धरे लगलन। लमसम चालीस बरिस पहिले एहके मगध विश्वविद्यालय से जोड़ि दिहल गइल फेर बादि मे वीर कुँवर सिंह विश्वविद्यालय संघे जोड़ाइल।
संग्रह
एहिजा 25000 छपाइल किताब आ 8000 हाथि ले लिखल किताब सईंतल बा।
पीथमपुर
पीथमपुर (Pithampur) भारत के मध्य प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार पीथमपुर के कुल शहरी जनसंख्या 126200 बाटे आ आसपास के उपशहरी इलाका के मिला लिहल जाय तब कुल जनसंख्या 126200 बा। जनसंख्या के हिसाब से ई भारत के 370वाँ शहर बाटे। जनगणना आँकड़ा के मोताबिक एह शहर में लिंगानुपात 796 आ साक्षरता के दर 80.92% बाटे।
ठाट
ठाट चाहे थाट हिंदुस्तानी संगीत के एगो कांसेप्ट हवे जेकर इस्तेमाल राग सभ के बर्गीकरण में होला। भातखंडे सिस्टम में दस गो ठाट मानल गइल हवें। हालाँकि, कुछ बिद्वान लोग के हिसाब से सात गो शुद्ध आ पाँच गो विकृत स्वर सभ के कंबीनेशन से कुल 72 गो ठाट बन सके के बात मानल जाला।
दस ठाट
उत्तर भारतीय संगीत, मने की हिंदुस्तानी संगीत, में बतावल 10 गो ठाट बाड़ें:
भूपाली
भूपाली चाहे भूप हिंदुस्तानी संगीत में एगो प्रमुख राग हवे। एह राग में पाँच गो सुर (स्वर) लागे लें। आरोह-अवरोह दुनों में पाँच-पाँच गो सुर लागे के कारन हेकरा के औढ़व-औढ़व जाति के राग में गिनल जाला।
ई राग कल्याण ठाठ के राग हवे आ एकरे गावे बजावे के समय रात के पहिला पहर, मने कि देर साँझ बेरा मानल जाला। एह राग में अधिकतर रचना भक्ति के मिले लीं आ एही से एकरा के भक्ति आ शांति के राग मानल जाला। कई गो भजन आ परसिद्ध फिलिमी गाना एह राग में बान्हल गइल बाड़ें।
भूपाली, यमन आ भैरव कुछ अइसन राग हवें जे सुरुआती राग मानल जालें आ सीखे सिखावे में इनहन के पहिले सिखावल जाला।
कर्नाटक संगीत में एह राग के राग मोहनम के नाँव से जानल जाला।
बिबरन
सा, रे, ग, प, ध
सां, ध, प, ग, रे, सा
फिलिमी गाना
राग भूपाली पार आधारित कुछ प्रमुख फिलिमी गाना बाड़ें:
लैंडसैट 9
लैंडसैट 9 (Landsat 9) एगो अर्थ ऑब्जरवेशन सैटेलाइट बाटे जे 27 सितंबर 2021 के लांच कइल गइल। नासा एह सैटलाइट सभ के डिजाइन आ निर्माण के काम करे ले आ यूएसजीएस इनहन के ऑपरेशन के काम देखे ला।
राग
भारतीय शास्त्रीय संगीत में राग (चाहे रागिनी) सभ, निश्चित सुर सभ आ बिसेस चलन (उतार-चढ़ाव) के तरीका के आधार पर परिभाषित कइल मधुर ढाँचा (फ्रेमवर्क) हवें। एह ढाँचा सभ के भीतर रह के, इनहन के सुर आ चलन के आधार बना के गायक चाहे साज बजावे वाला लोग आपन भाव संगीत द्वारा प्रगट करे लें। पच्छिमी संगीत में अइसन कौनों चीज ना मिले ला जे सटीक रूप से भारतीय राग के कांसेप्ट के एकदम समकक्ष होखे बाकी कुछ हद तक एकर तुलना मेलोडिक मोड से कइल जा सके ला।
"राग" शब्द के इस्तेमाल पुराना समय के बैदिको साहित्य में मिले ला बाकी संगीत में एकर पहिला प्रामाणिक जिकिर मतंग मुनि के ग्रंथ बृहद्देशी में मिले ला। मध्यकाल में राग के संबंध में भरत, सोमेश्वर, कल्लिनाथ आ हनुमत् नियर बिद्वान लोग के द्वारा बिचार ब्यक्त कइल गइल आ आपन-आपन मत अस्थापित कइल गइल। एही काल में बर्गीकरण के सुरुआत भइल आ इनहन के मरदाना आ जनाना मान के राग आ उनहन के रागिनी के कल्पना कइल गइल। बाद में, एही मध्यकाल में एह राग-रागिनी सभ के पुरुष आ औरत रूप में "ध्यान" कइ के लच्छन के बिबरन दिहल गइल आ चित्रकार लोग एह राग रागिनी सभ के चित्रो बनावल जेह में राग-रागिनी के सोभाव के हिसाब से उनहन के मरद आ औरत के रूप में चित्र बना के देखावल गइल।
राग सभ पर देसकाल के परभाव पड़ल आ दक्खिन भारतीय (कर्नाटक संगीत) आ उत्तर भारतीय (हिंदुस्तानी संगीत) के राग सभ में कुछ अंतर देखलाई पड़े ला। हिंदुस्तानी संगीत में राग सभ के बिबेचना आ बर्गीकरण के सिस्टम विष्णु नारायण भातखंडे द्वारा कइल गइल जे वर्तमान में चलन में बाटे। एह सिस्टम में राग सभ के उत्पत्ती ठाट (चाहे थाट) से मानल जाला, सभ रागन के निश्चित सुर (स्वर) होलें आ कुछ अउरी बिसेस नियम होलें। सुर के गिनतियो के हिसाब से इनहना के बर्गीकरण कइल जाला, जइसे कि औढव-औढव राग या फिन संपूर्ण-संपूर्ण राग।
राग सभ के बर्गीकरण में पुराना समय में बरिस भर के मौसम आनुसार अलग-अलग रितु (सीजन) के हिसाब से भी कइल जाला आ चउबीस घंटा के दिन-रात के अलग-अलग टाइमो के हिसाब से इनहन के बाँटल जाला जे इनहन के गावे-बजावे के समय मानल जालें। एकरे अलावा इहो बिधान मिले ला कि कवना राग में कवने रस के चीज गावल-बजावल जा सके ले।
भारत के दुनों किसिम के शास्त्रीय संगीत के परंपरा में, हिंदुस्तानी (उत्तर भारतीय) आ कर्नाटक (दक्खिन भारतीय) संगीत में, राग के कांसेप्ट चलन में हवे। एकरे अलावा राग के कांसेप्ट सिख धर्म के सभसे प्रमुख आ प्राथमिक ग्रंथ गुरु ग्रंथ साहब में मिले ला जहाँ अलग-अलग भजन सभ के गावे खातिर राग निश्चित कइल गइल बाड़ें। एही तरीका से, सूफ़ी मत वाल गायन के इस्टाइल कव्वाली में राग के इस्तेमाल होला। भारतीय फिलिम संगीत आ ग़ज़ल गायकी में राग सभ के इस्तेमाल होखे ला।
पारसनाथ मंदिर, आरा
पारसनाथ मंदिर आरा के मसाढ़ गाम मे जैन तीर्थंकर पारसनाथ कर एगो मंदिर हटे। हेकरा आरे के बाबू शंकर लाल 1819 मे बनववले रहन, एगो सिललेख मे लिखल बा जे एह मंदिर के आरामनगर (आरा के पुरान नांव  ) के एगो मनई ला बनवावल बाटे। एह मंदिर मे आठ गो जैन भगवान कर मुरूती बाटे आ सात गो सीला लेख बाटे।
मूरभूत कर्तव्य
मूरभूत कर्तव्यन के सौसे  भारतीय नागरिकन के  मूरभूत फरज के रुप  मे  व्याख्यायित कइल गइल  बा के, देशभक्ति के भावना के प्रोत्साहित करऽस  आ भारत के एकता अखण्डित राखऽस। संविधान के भाग चार - (क)  में निर्धारित  ई  कर्तव्य व्यक्ति आ राष्ट्र से संबंधित बा।  नीति निर्देशक सिद्धांत  के  जइसे  एह  के  अदालत तबले  लागू  नईखे  कर  सकत  जबले  संसद  के  कवनो अधिनियम में दोसरा तरह के प्रावधान ना होखे।
इतिहास
ई ईगारऽगो कर्तव्यन के संविधान के अनुच्छेद 51- क (भाग-IV-A में एकमात्र अनुच्छेद) में सूचीबद्ध बा। नीति निर्देशक सिद्धांत के जैसे मूरभूत कर्तव्यो गैर न्यायसंगत नेत के होला।
2003 में सर्वोच्च न्यायालय के रंगनाथ मिश्र के फैसला दिहले के, "मूरभूत कर्तव्य के खाली कानूनी रूप से अमल ना होखे के चाही बलुक सामाजिक रूपो से अमल होखे के चाही।" एम्स विद्यार्थी संघ बिरुद्ध एम्स 2001 मामला में सर्वोच्च न्यायालय के कहनामा रहे के, "मूरभूत कर्तव्य मूरभूत अधिकार के बराबरे महत्वपूर्ण बा।"
महत्व
मूरभूत कर्तव्य खाली पेडेंट भा तकनीकी नईखे सामाजिक परिवर्तन के कुंजी के रूप में शामिल कईल गइल रहे। समाज में अर्थपूर्ण योगदान देवे खातिर नागरिक के सबसे पहिले संविधान आ ओकरा अंगन के बुझे के होई। ई जरूरी बा के लोग एह बेवास्था अवुरी एकर बारीकियन, ताकत आ मर्यादा के बुझस। एही से भारत में संवैधानिक संस्कृति के फैलाव करऽल बहुते जरूरी बा । हरेक नागरिकन के भारतीय लोकतंत्र में अर्थपूर्ण भागीदार बने के जरूरत बा आ संवैधानिक तत्व के ओकरा अस्सल भावना में आत्मसात करे के कोशिश करे के जरूरत बा। मूरभूत कर्तव्यन के उचित एहसास, संपूर्ण संचालन आ अमलीकरण खातिर एगो एकरूप नीति के जरूरत बा जवन नागरिकन के जवाबदेह बनावे में सहैया होखे।
मूरभूत कर्तव्य नागरिकन के फरजीयात करेला के, ऊ संविधान समेत भारत के राष्ट्रीय प्रतीकन के सम्मान करस, ओकर धरोहर के सञ्जोवह, ओकर वैविध्यपूर्ण संस्कृति के संरक्षित करस आ ओकर रक्षा में सहायता करस। एकरे अलावा ई सगरो भारतीयन के बीच भाईचारा के भावना के बढ़ावा देवे, पर्यावरण आ सार्वजनिक संपत्ति के रक्षा करे, वैज्ञानिक बिचार बिकसित करे, हिंसा से परहेज करे आ जीवन के हर क्षेत्र में श्रेष्ठता के ओरीया प्रयास करे के फरजीयात करे लें।
राष्ट्रपति, उपराष्ट्रपति, सभापति, संसद सदस्य, विधानसभा के सदस्य आदि समेत कवनो नागरिक द्वारा संविधान में निगमित  मूरभूत कर्तव्य के उल्लंघन के स्थिति में ई संविधान के तिरस्कार ​​समान बा, जे राष्ट्रीय गौरव के अपमान निवारण अधिनियम 1971 के बदे दंडयोग्य बा, सर्वोच्च न्यायालय ई फैसला दिहऽले के ई मूरभूत कर्तव्य विधानसभा से पारित भइल कवनो कानून के संवैधानिकता के निर्धारितो करे में अदालत के सहायता कर सकेला। अंतर्राष्ट्रीय संधियन में अयीसन कर्तव्यन के संदर्भ बा जैसे के मानवाधिकार के सार्वत्रिक घोषणा आ नागरिक आ राजनीतिक अधिकारन के अंतर्राष्ट्रीय करार आ अनुच्छेद 51 - (क) में भारतीय संविधान के एह संधिन के अनुरूप बनावल गइल बा।
लेखा
हरेक भारतीय प्रजा के ई कर्तव्य होखी के ;
1. संविधान के पालन करस आ संविधान में समायेल आदर्श के आ राष्ट्रीय संस्थानन, राष्ट्रगान, राष्ट्रपताका के सम्मान करस।
2. स्वतंत्रताला आपन राष्ट्रीय आंदोलनन के प्रेरणा देवेवाला ऊँच आदर्श के सम्मान करस आ अनुसरण करस।
3. भारत के परमाधिपत्यकता, एकता आ अखण्डिता के अखण्डरुप से रक्षा करस आ एहर जतन करस।
4. भारतराष्ट्र के सुरक्षा करस आ आवाहन कइला पर राष्ट्र के सेवा करस।
5. भारत के सौसे प्रजाजन में समरसता आ समान बन्धुत्ता के भाव के निर्माण करस जौन कवनो धम्म, भाषा आ कवनो प्रदेश चाहे संप्रदाय पर आधारित सगरो भेदभाव से उप्पर होखो। स्त्रीयन के गौरव के अपमानीत करे ऐसन बेवहार के तेज देवस।
6. आपन गौरवशाली परम्परा के आ समृद्ध संस्कृतियन के मिनऽहा के बुझस आ एह के सहेजस।
7. जङल, पोखरन, सरितन आ आरण्य पशुपंछीयन समेत कुदरती पर्यावरण के जतन आ बिकास करस, आऊर जीव - जंतुवन के बदे दायाभाव रखस।
8. वैज्ञानिक आपाधापी, मानवता आ जिज्ञासा आ सुधारशिलता के भावना बिक्सित करस।
9. प्रजात्व संपाति के रक्षा करस आ हिंसा के तिरस्कार करस।
10. बेक्तिगत आ सामूहिक गतिबिधियन के सगरो बिस्तार में निरन्तम् प्रगति के प्रयास करस जेसे राष्ट्र निरन्तम् प्रयत्न आ उपलब्धि के नाया ऊँचाईयन के टो सको।
11. जदि प्रजा माई - बाबू चाहे गार्जियन होखस तऽ छव से चौदऽ बरीस के आपन सबिता चाहे पाल्यसबिता के शिक्षा के तक प्रदान करावस।
पूर्वांचल एक्सप्रेसवे
पूर्वांचल एक्सप्रेसवे (Purvanchal Expressway) भारत के उत्तर प्रदेश राज्य में 340.8 किमी लंबा, 6 लेन चौड़ा (8 ले बिस्तार कइल जा सके ला) पहुँच नियंत्रित एक्सप्रेसवे हवे। इ एक्सप्रेसवे लखनऊ जिला के गोसाईंगंज के पास चाँद सराय गाँव के गाजीपुर जिला के एनएच 31 प हैदरिया गाँव से जोड़े ला। एकरा के उत्तर प्रदेश एक्सप्रेसवे औद्योगिक विकास प्राधिकरण (यूपीडा) द्वारा बिकसित कइल गइल बा। पूर्वांचल एक्सप्रेसवे पर सुल्तानपुर जिला के कूड़ेभार के लगे अखलकिरी करवट गाँव में विमान के आपातकालीन लैंडिंग खातिर 3.2 किमी लमहर हवाई पट्टी बाटे। एकर निर्माण के काम यूपीडा द्वारा 10 अक्टूबर 2018 के शुरू कइल गइल आ एकर उद्घाटन आ 16 नवंबर 2021 के क के जनता खातिर खोलल गइल।
विंध्याचल मंदिर
विंध्याचल मंदिर, विंध्यवासिनी मंदिर भा माता विंध्यवासिनी धाम, भारतीय राज्य उत्तर प्रदेश के मिर्जापुर जिला के विंध्याचल में एगो हिंदू मंदिर बाटे। ई हिंदू देवी विंध्यवासिनी के समर्पित मंदिर हवे जे विष्णु के माया रूप मानल जाली।
लाल गौरइया
लाल गौरइया (Russet sparrow, बैज्ञा॰ नाँव:Passer rutilans) गौरइया चिरइन के एगो प्रजाति बाटे।
भारत के एक्सप्रेसवे
भारत के एक्सप्रेसवे भारत के सबसे ऊँच दर्जा के सड़क हईं। मार्च 2023 तक ले भारत में एक्सप्रेसवे के कुल लंबाई 4067.27 किमी (2,527.719 मील) बाटे। ई कंट्रोल्ड-एक्सेस वाला हाइवे हवें जिनहन पर प्रवेश आ बहरें निकास के कंट्रोल क्लोवरलीफ भा ट्रम्पेट इंटरचेंज के इस्तेमाल से होखे ला जे एक्सप्रेसवे के डिजाइन में सामिल कइल जालें आ अधिकतम 120 किमी/घंटा के गति खातिर डिजाइन कइल गइल होखे लें जबकि नेशनल हाइवे सभ फ्लाईओवर-एक्सेस भा कंट्रोल्ड-पहुँच वाला होखे लें जहाँ प्रवेश आ निकास फ्लाईओवर के साइड से होला, हाइवे के हर चौराहा पर सड़क के साथ, शहर/शहर/गाँव के यातायात के बाईपास करे खातिर फ्लाईओवर के इंतजाम कइल जाला आ ई हाइवे सब 100 किमी/घंटा के गति खातिर बनावल गइल बाड़ें। कुछ सड़क सभ के पहुँच कंट्रोल्ड-एक्सप्रेसवे ना हवें, बाकी अबहिन ले इनहन के नाँव एक्सप्रेसवे के रूप में रखल गइल बाटे, जइसे कि बीजू एक्सप्रेसवे, ई वास्तव में राज्य के हाइवे हवें जिनहन के केंद्र सरकार एक्सप्रेसवे के रूप में घोषित ना करे लें, एही से ई एक्सप्रेसवे भा नेशनल हाइवे ना हवें। मुंबई–पुणे एक्सप्रेसवे भारत के पहिला 6 लेन वाला ऑपरेशनल एक्सप्रेसवे हवे जे 2002 में शुरू भइल रहे। एक्सप्रेसवे भारतीय सड़क कांग्रेस आ ब्यूरो ऑफ इंडियन स्टैंडर्ड द्वारा निर्धारित मानक के पालन करे लें।
Expressways By State
List of operational expressways by state, as of March 2023:
मोतिहारी
मोतिहारी (Motihari) भारत के बिहार राज्य के एगो नगर आ पुरबी चम्पारण जिला के मुख्यालय हवे।
जनसांख्यिकी
साल 2011 के जनगणना अनुसार मोतिहारी के कुल शहरी जनसंख्या 126158 बाटे आ आसपास के उपशहरी इलाका के मिला लिहल जाय तब कुल जनसंख्या 126158 बा। जनसंख्या के हिसाब से ई भारत के 371वाँ शहर बाटे। जनगणना आँकड़ा के मोताबिक एह शहर में लिंगानुपात 859 आ साक्षरता के दर 84.91% बाटे।
विक्स.कॉम
विक्स.कॉम लि. (उच्चारण: विक्स डॉट कॉम लिमिटेड; अंग्रेजी: Wix.com Ltd.) एगो इजराइली सॉफ्टवेयर कंपनी बा जे क्लाउड-आधारित वेब डेवेलपमेंट के सर्विस उपलब्ध करावे ला। ई अपना यूजर लोग के एचटीएमएल5 वेबसाइट आ मोबाइल साइट बनावे के सुबिधा देला आ एह सुबिधा सभ में सभसे आसानी के बात ई बाटे कि अइसन साइट बनावे खातिर इहाँ ड्रैग-एंड-ड्रॉप (घींची-आ-छोड़ीं) औजार मौजूद बाड़ें। एकरे हेडक्वार्टर आ औरी ऑफिस सभ जे इजराइल में बाड़ें, उनहन के अलावा ब्राजील, कनाडा, जर्मनी, भारत, आयरलैंड, लिथुआनिया, अमेरिका आ युक्रेन में एकर ऑफिस बाड़ें।
एह सुबिधा के इस्तेमाल करे वाला यूजर लोग अपना वेबसाइट सभ पर सोशल प्लगिन, ई-कामर्स, ऑनलाइन मार्केटिंग, कांटैक्ट फारम, ई-मेल मार्केटिंग आ कम्युनिटी फोरम नियर चीज जोड़ सकत बा। अइसन सुबिधा सभ खातिर खुद विक्स के डेवलप कइल आ बाहरी थर्ड-पार्टी सभ के डेवलप कइल एप्लीकेशन मौजूद बाड़ीं। विक्स के ई वेबसाइट बिल्डर खुद फ्रीमियम बिजनेस मॉडल पर बनल बाटे जे आपन कमाई प्रीमियम अपग्रेड सभ के जरिये करे ला; मतलब ई कि कुछ बेसिक सुबिधा फिरी में उपलब्ध करावे ला आ अउरी बेसी सुबिधा चाहे वाला यूजर लोग के प्रीमियम चीज उपलब्ध करा के उनहन लोग से पइसा कमाला।
पासर मोंटानस
पासर मोंटानस (Eurasian tree sparrow, बै॰:Passer montanus) गौरइया चिरइन के एगो प्रजाति बाटे।
खून
खून देह कर एगो द्रव्य हटे जे कोशिका सभ मे जरूरी तत्व जइसे की ऑक्सीजन पाहुचावेला आ जवन तत्व जरूरी ना होखे होकरा कोशिका लगे से ले जाला।
मनई आ पसु सभ मे इ खून के कोशिका आ प्लाजमा के बनल होला। खून मे 55% पलाजमा होला, जवना मे पानी के मात्र अधिका (92%) होला आ पोसक तत्व होलऽसन। प्लाजमा मे सभ से बेसी मिले आला प्रोटिन के एल्ब्यूमिन कहल जाला। खून के कोशिका तीन मे ललका कोशिका (RBC), उज्जरका कोशिका (WBC) आ पलेटलेट होखेला। मनई के खून मे सभ से बेसी ललका कोशिका होखेला, एहिमे हीमोग्लोबिन नांव के एगो प्रोटीन होला जे खुनमे ओक्सीजन के मात्रा के नियंत्रित करेला।
खून मे ढ़ेर ऑक्सीजन रहेला त एकर रंग चमकत लाल होला बाकिर ऑक्सीजन कमला प ई गाढ़ होई जाला। कोनो कोनो जीव मे हीमोग्लोबिन के बदल हेमिसाइनीन आक्सीजन के कोशिका सभ के पहुचावेला। कीड़ा फितिंगी सभ मे खून ना होला आ हाइमोलिंफ होला।
सिरोको
सिरोको (Sirocco ) भूमध्यसागरीय क्षेत्र में बहे वाली एगो लोकल हवा हवे। ई सहारा के रेगिस्तान से उठे ले आ उत्तर अफिरका आ दक्खिनी यूरोप के परभावित करे ले; एकर स्पीड हरीकेन के इस्पीड मतिन हो सके ला। ई गरम हवा होखे ले आ आमतौर पर गर्मी के सीजन में बहे ले। लीबियाई अरबी भाषा में एकरा के गिबिली कहल जाला।
सिरोको गरम आ सूखल हवा होखे ले। हालाँकि, नमी सोख लेवे के बाद एह से बरखा भी होसके ला। एकरा साथे लाल बालू के कन गिरे लें जेकरा चलते अइसन बरखा के "ब्लड रेन" (खून के बरखा) कहल जाला।
नाँव
सिरोको नाँव के उत्पत्ती شرقية से हवे। अउरियो अन्य भाषा सभ में एकर नाँव नीचे दिहल गइल बाड़ें:
दिल्ली–मुंबई एक्सप्रेसवे
दिल्ली-मुंबई एक्सप्रेसवे (Delhi–Mumbai Expressway) 1,350 किमी लमहर आ 8-लेन चाकर (12 लेन बिस्तार जोग) भारत के राष्ट्रीय राजधानी नई दिल्ली के ओकर वित्तीय राजधानी मुंबई से जोड़े वाला निर्माणाधीन कंट्रोल्ड-एक्सेस एक्सप्रेसवे होखी। एह प्रोजेक्ट के शिलान्यास केंद्रीय मंत्री नितिन गडकरी द्वारा 8 मार्च 2019 के सुषमा स्वराज आ अरुण जेटली के मौजूदगी में कइल गइल रहे जमीन के अधिग्रहण लागत सहित कुल प्रोजेक्ट मूल्य लगभग ₹ 1,00,000 करोड़ (~13.1 अरब अमेरिकी डॉलर) बा। एगो अतिरिक्त 31 किमी लंबा स्पर के निर्माण भी एनएचएआई द्वारा जेवर के नोएडा अंतर्राष्ट्रीय हवाई अड्डा से सेक्टर-65, फरीदाबाद तक एह एक्सप्रेसवे पर कइल जाई।
धौलपुर
धौलपुर (Dhaulpur) भारत के राजस्थान राज्य में एक ठो शहर बा।
जनसांख्यिकी
साल 2011 के जनगणना अनुसार धौलपुर के कुल शहरी जनसंख्या 125989 बाटे आ आसपास के उपशहरी इलाका के मिला लिहल जाय तब कुल जनसंख्या 133229 बा। जनसंख्या के हिसाब से ई भारत के 372वाँ शहर बाटे। जनगणना आँकड़ा के मोताबिक एह शहर में लिंगानुपात 865 आ साक्षरता के दर 75.57% बाटे।
जंगली गौरइया
जंगली गौरइया (Yellow-throated sparrow, बै॰:Petronia xanthocollis) गौरइया चिरइन के एगो प्रजाति बाटे।
मैतेई समुदाय
मैतेई समुदाय भा मैतेई लोग, (Meitei, ; ; मेऽतेऽ) जिनहन लोग के मणिपुरी भी कहल जाला, पूर्वोत्तर भारत के मणिपुर राज्य के एगो एथनिक समुदाय हवे। ई लोग मैतेई भाषा (जेकरा ऑफिशियल रूप से मणिपुरी कहल जाला) बोले ला, जे भारत के 22 गो ऑफिशियल भाषा सभ में से एक हवे आ ईहे मणिपुर राज्य के एकलौती ऑफिशियल भाषवो ह। मैतेई समुदाय के लोग मुख्य रूप से वर्तमान मणिपुर राज्य के इंफाल घाटी इलाका में बसल बाटे हालांकि, मजिगर आबादी आसाम, त्रिपुरा, नागालैंड, मेघालय आ मिजोरम नियर अउरियो भारतीय राज्यन में बस चुकल बाटे। मैतेई लोगन के कुछ आबादी पड़ोसी देस म्यांमार आ बांग्लादेशो में बाटे। मैतेई समुदाय के लोग मणिपुर के कुल आबादी के करीबन 53% बा।
मैतेई समुदाय के लोग सरकार से अपना के अनुसूचित जनजाति घोषित करे के माँग क रहल बाटे। एह क्रम में मार्च 2023 में मणिपुर हाईकोर्ट के एगो फैसला आइल जेह में सरकार से एह लोगन के जनजाति के दर्जा देवे के माँग स्वीकार करे के बारे में कहल गइल रहल। हालाँकि, मणिपुर के अउरी दूसर जनजाति वाला लोग एह बिचार के बिरोध करे ला। एही सभ के चलते मणिपुर में मैतेई समुदाय आ कुकी जनजाति के लोगन के बीचा में हिंसा के सुरुआत भ गइल जे लगातार जारी बाटे। एही दौरान एगो खबर के मोताबिक मणिपुर हाईकोर्ट अपना फैसला पर पुनर्बिचार करे के याचिका स्वीकार क लिहले बाटे।
मणिपुर हिंसा, 2023
मणिपुर हिंसा के सुरुआत 3 मई 2023 के भइल जब भारतीय राज्य मणिपुर के इंफाल घाटी में रहे वाला बहुसंख्यक मैतेई समुदाय के लोग आ आसपास के पहाड़ी इलाकन के जनजातीय लोग, जिनहन में कुकी आ जो लोग सामिल बा, के बीचा में जातीय हिंसा भड़क गइल। के रपट के मोताबिक अबतक ले 100 से बेसी लोग के जान जा चुकल बा, आ 300 से बेसी लोग घाही हो चुकल बाटे।
इंफाल घाटी
इंफाल घाटी भा मणिपुर घाटी भारत के मणिपुर राज्य में मोटामोटी अंडाकार आकृति के घाटी हवे जे आसपास के पड़ोसी पहाड़ी इलाका सभ से निकले आ एकरे माध्यम से बहे वाली कई गो छोट नदी सभ के बनावल घाटी हवे। इम्फाल घाटी में पानी कई गो नदी सभ से ले आवल जाला जे घाटी के रास्ता से बहे लीं, जइसे कि इंफाल नदी, इरिल नदी, थौबल नदी, खुगा नदी आ सेकमाई नदी।
एकर जलनिकास छिंदवीन नदी में होला।
बुनी
बुनी चाहे बुन्नी (drop चाहे droplet), कौनो लिक्विड के अइसन छोट टुकड़ा होला जे पूरा तारीक से चाहे लगभग, चारो ओर से, खुला सतह वाला होला। उदाहरण खातिर बरखा में आसमान से नीचे गिरे वाली पानी के बुनी सभ, चाहे नल से टुकड़ा-टुकड़ा में चुए वाला पानी के बुनी।
पेट्रोनिया पेट्रोनिया
पेट्रोनिया पेट्रोनिया (Rock sparrow, बै॰:Petronia petronia) गौरइया चिरइन के एगो प्रजाति बाटे।
मेटाबॉलिज्म
मेटाबॉलिज्म (metabolism) जियतार जीवधारी सभ के जियत रहे खातिर जरूरी केमिकल रिएक्शन सभ के सेट (समूह) होला। एकर तीन गो मुख्य फंक्शन भा काम होखे लें: खाना के एनर्जी भा ऊर्जा के रूप में बदलाव जवना से कि कोशिका सभ के कामकाज चालू रह सके; खाना के प्रोटीन, लिपिड, न्यूक्लिक एसिड आ कुछ कार्बोहाइड्रेट सभ के निर्माण करे वाला टुकड़ा सभ में बदले के काम; आ मेटाबोलिक फालतू बचल चीज सभ के हटावे के काम। ई रासायनिक रिएक्शन सभ एंजाइम सभ द्वारा कैटलाइज कइल जालीं आ जीवधारी सभ के बढ़े, प्रजनन करे, आपन ढाँचा के बचवले रहे आ अपना पर्यावरण से प्रतिक्रिया करे में कामे आवे लीं।
बटोहिया
बोल
पहिलका दु अंतरा नीचे दिहले बा:
कर्पोस्पिजा ब्रैसीडाक्टिला
कर्पोस्पिजा ब्रैसीडाक्टिला (Pale rockfinch, Pale Rock Sparrow, बै॰:Carpospiza brachydactyla) गौरइया चिरइन के एगो प्रजाति बाटे।
दि मैट्रिक्स रिसरेक्शंस
दि मैट्रिक्स रिसरेक्शंस (The Matrix Resurrections), मैट्रिक्स 4, हाल में रिलीज होखे वाली एगो फिलिम बा। एह फिलिम के लाना वाचोव्सकी लिखले आ डाइरेक्ट कइले बाड़ी। फिलिम मैट्रिक्स सीरीज के चउथी फिलिम हवे आ एहू में कीनू रीव्ज मेन भूमिका में बाड़ें। भारतीय हिरोइन प्रियंका चोपड़ा एह फिलिम में मैट्रिक्स सीरीज से जुड़े वाले लोगन में बाड़ी।
फिलिम के शुरुआत 2020 में भइल रहे बाकी कोविड महामारी के चलते एकरा शूटिंग के रोके के परल। अब ई फिलिम बन के तइयार बाटे आ 16 दिसंबर 2021 के एकर प्रीमियर कनाडा के टोरंटो शहर में होगी। 22 दिसंबर के ई वार्नर ब्रदर्स पिक्चर्स कंपनी द्वारा सिनेमा हाल सभ में रिलीज होखी आ साथे-साथ ई अमेरिका में एचबीओ मैक्स पर स्ट्रीम होखी।
सिमूम
सिमूम (Simoom) एक किसिम के लोकल हवा हवे जे सहारा, इजराइल, फिलिस्तीन, जॉर्डन, ईराक आ सीरिया देसन के इलाका आ अरब प्रायदीप के रेगिस्तानी इलाकन में बहे ले। ई तेज, गरम आ धूर-धक्कड़ भरल हवा हवे। एकर तापमान 54 C से बेसी हो सके ला आ हवा में नमी 10% ले गिर सके ले।
श्रीकाकुलम
श्रीकाकुलम (Srikakulam) भारत के आंध्र प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार श्रीकाकुलम के कुल शहरी जनसंख्या 125939 बाटे आ आसपास के उपशहरी इलाका के मिला लिहल जाय तब कुल जनसंख्या 146988 बा। जनसंख्या के हिसाब से ई भारत के 373वाँ शहर बाटे। जनगणना आँकड़ा के मोताबिक एह शहर में लिंगानुपात 1014 आ साक्षरता के दर 84.62% बाटे।
रबड़
रबड़ एगो अईसन सामान होला जेकरा से कुछु लिखल चीझु चाहे दागि के मिटकावल जाला। ई बहुत आकर अउर रंग के होखेला। कोनो कोनो पेंसिल के पाछे एगो छोट रबड़ लागल रहेला।
सभ से पहिले रबड़ के पेंसिल से लिखला प होखे वाला भूल के मिटकावे ला भइल रहे। बादि मे सेयाहियो के मिटकावे ला रबड़ बनि गइल। सिलेट चाहे ऊज्जर बोर्ड प लिखल मिटकावे ला परजोग होखे अला समानो के रबड़ कहल जाला।
इतिहास
रबड़ से पहिले कुछु मिटकावे ला मोम के परजोग होखत रहे, आ बलुइया पथल के झिटका सभ के परजोग सेयाही से लिखला प होखे अला भूल मे मिटकावे ला होखत रहे। 1770 मे एगो अंग्रेजी इंजिनियर एडवर्ड नैरने पहिला बेरा रबड़ बनइलन।
पाटन
पाटन (Patan) भारत के गुजरात राज्य में एक ठो शहर बा।
जनसांख्यिकी
साल 2011 के जनगणना अनुसार पाटन के कुल शहरी जनसंख्या 125497 बाटे आ आसपास के उपशहरी इलाका के मिला लिहल जाय तब कुल जनसंख्या 133744 बा। जनसंख्या के हिसाब से ई भारत के 375वाँ शहर बाटे। जनगणना आँकड़ा के मोताबिक एह शहर में लिंगानुपात 915 आ साक्षरता के दर 85.99% बाटे।
एंटीबायोटिक
एंटीबायोटिक (antibiotic) सभ अइसन तत्व चाहे पदार्थ (सब्सटेंस) होखे लें जे बैक्टीरिया के खिलाफ काम करे लें। बैक्टीरिया से होखे वाला इन्फेक्शन सभ के रोके के कामे आवे लें आ बहुत सारा एंटीबायोटिक दवाई सभ के इस्तेमाल अइसन बैक्टीरिया के इन्फेक्शन से होखे वाला रोग भा बेमारी सभ के इलाज करे में होखे ला। एंटीबायोटिक सभ वाइरस के खिलाफ ना काम करे लें जइसे कि आम सर्दी-जोखाम आ इन्फ्लुएंजा नियर बेमारी सभ में इनहन के इस्तेमाल से कवनो फरक ना पड़े ला; जवन दवाई सभ वाइरस के रोकथाम करे खातिर दिहल जालीं उनहन के एंटीवाइरल कहल जाला ना कि एंटीबायोटिक। एही तरे ई एंटीबायोटिक सभ फंगस के खिलाफ भी ना काम करे लीं आ उनहन खातिर एंटीफंगल दवाई दिहल जालीं। सूछ्मजीव सभ के खिलाफ काम करे वाला पदार्थन के एंटीमाइक्रोबायल कहल जाला; एह तरीका से एंटीबायोटिक सभ एंटीमाइक्रोबायल के किसिम हवें।
मॉन्टीफ्रिंजिला टैक्जानोव्सकी
मॉन्टीफ्रिंजिला टैक्जानोव्सकी (White-rumped snowfinch, बै॰:Montifringilla taczanowskii) गौरइया चिरइन के एगो प्रजाति बाटे। ई चिरई चीन, पाकिस्तान, भारत आ नेपाल में पावल जाले। एकर निवास समशीतोष्ण घास के मैदान हवें।
ओ. पी. नैय्यर
'''ओ. पी. नैय्यर के नाँव से परसिद्ध ओंकार प्रसाद नैय्यर' (16 जनवरी 1926 — 28 जनवरी 2007) एगो भारतीय फिलिम म्यूजिक कंपोजर, सिंगर-गीतकार, म्यूजिक प्रोड्यूसर, आ संगीतकार रहलें। इनका के हिंदी फिलिम इंडस्ट्री के सभसे मधुर संगीतकार लोगन में गिनल जाला। 1958 में इनका के नया दौर फिलिम खातिर बेस्ट म्यूजिक डाइरेक्टर के फिलिमफेयर अवार्ड मिलल। नैय्यर के काम मुख्य रूप से गीता दत्त, आशा भोसले, आ मोहम्मद रफ़ी के साथे रहल जबकि ओह ज़माना के सभसे चोटी के गायिका लता मंगेशकर के साथे कम काम कइलें। नैय्यर किशोर कुमार के हिट आ पापुलर गायक बने से पहिले चीन्ह लिहले रहलें; बाप रे बाप'' (1955) अइसने "ओ.पी." स्टाइल के फिलिम रहल आ अइसने रागिनी (1961) फिलिम भी रहल हालाँकि, इनहन लोग के जोड़ी आगे बहुत ना जमल।
काँवर यात्रा
काँवर यात्रा भा कांवड़ यात्रा एगो हिंदू तीर्थ यात्रा हवे जेह में सावन के महीना में गंगाजल भर के ओकरा के काँवर पर ढोवल जाला आ पैदल यात्रा क के लोकल शिव मंदिर भा कौनों बिसेस शिव मंदिर में शंकर जी पर चढ़ावल जाला। अइसन यात्रा करे वाला लोगन के "काँवरिया" चाहे "भोले" कहल जाला। बिहार में ई देवघर के बाबा धाम (वैद्यनाथ ज्योतिर्लिंग) के प्रमुख यात्रा हवे। यात्री लोग "बोल बम" के नारा लगावे ला।
हालाँकि, अइसन यात्रा के पुरान समय से होखे के उल्लेख मिले लें, 1980 के दशक के बाद से एकर पापुलरिटी बढ़ल आ कुछ इलाकन में एह में भारी बढ़ती देखे में आइल बाटे। खास क के उत्तराखंड के हरिद्वार से होखे वाली कांवड़ यात्रा के भारी पापुलरिटी भ गइल बाटे। एकरा बढ़ती में सांस्कृतिक-राजनीतिक ताकत सभ के हाथ भी मानल गइल बाटे।
परिचय
काँवर यात्रा के सुरुआत कब भइल एकरा बारे में कौनों इतिहासी जानकारी ना मिले ला, पूरा चीज कथा-कहानी प आधारित बा आ कुछ जगह ई बतावल जाला कि सभसे पहिले परशुराम जी काँवर यात्रा के सुरुआत कइले रहलन।
किऊल नदी
किउल नदी गंगा के सहायक नदी ह। ई झारखंड के गिरिडीह से निकलल बा आ भारत के बिहार राज्य के लखीसराय, शेखपुरा आ जमुई जिला से हो के बहत बा आ दियारा क्षेत्र में हरोहर नदी से मिलत बा।
नदी मारग
किउल गिरिडीह जिला के खड़गडीहा थाना क्षेत्र के तिसरी पहाड़ी रेंज से निकलेले। कुछ दूरी खातिर जिला के सीमा बनवला के बाद ई सातपहारी पहाड़ी के लगे एगो संकरी गॉर्ज से होके जमुई जिला में प्रवेश करेले। ई पहिले गिरदेश्वरी पहाड़ी के दक्खिनी आधार के नजदीक पूरबी दिशा में बहे ले। ई इनहन के पूरबी छोर पर उत्तर के ओर मुड़ के जमुई शहर के लगे से गुजरे ले। जमुई से दू मील दक्खिन में एकरा में बरनार मिले ला, एह बिंदु के नीचे एकरा से अलाई, एगो पहाड़ी धारा मिले ला आ जमुई रेलवे स्टेशन के लगे एकरा से अंजन मिले ले। एकरे बाद ई उत्तर-पूरुब ओर लखीसराय ले बहे ले, ई किउल जंक्शन आ लखीसरी स्टेशन के बीच रेलवे पुल के नीचे से गुजरे ले आ ओह जगह से कुछ मील उत्तर में रहुआघाट के लगे हरोहर (हलाहर भा हरहोबर) से जुड़ल होला जे सकरी नदी के निरंतरता हवे। एकरा बाद ई ठीक पूरब मुड़ के सूरजगढ़ के लगे गंगा में गिर जाला। जबले ई हरोहर से ना मिले ला तबले किउल में चौड़ा रेतीला बिछौना होला आ कुछ जगह आधा मील ले चौड़ाई होला, हालाँकि गर्मी में एकरा में पानी बहुत कम होला।
अपना बहाव के दौरान ई नदी कुल लंबाई 111 km के पार करे ले आ 16580 km2 के क्षेत्रफल के पानी के निकासी करे ला के बा।
ताल
ताल (झील) सभन के मोकामाह समूह किउल-हरोहर नदी बेसिन में पड़े ला आ एकर बिस्तार 1062 km2 में बाटे के बा। ई तश्तरी के आकार के निचला भूमि (डिप्रेसन) हवे जे पच्छिम में फतुहा से ले के पूरब में लखीसराय ले फइलल बा। एकर चौड़ाई 6 to 17 km होला के बा। ई गंगा के दाहिना किनारे के नजदीक आ लगभग समानांतर चले ला। हरोहर नदी जवन ताल इलाका के मुख्य आउटलेट चैनल हवे, पूरब ओर बहे ले आ किउल नदी में बहे ले। जून से सितंबर ले मानसून के समय में हर साल पूरा ताल इलाका डूब जाला। मानसून के अंत में किउल-हरोहर के ऊपरी जलग्रहण क्षेत्र में सिंचाई के पानी के कमी के चलते खेती के गतिविधि के नुकसान होखेला।
मॉन्टीफ्रिंजिला डैविडियाना
मॉन्टीफ्रिंजिला डैविडियाना (Père David's snowfinch, बै॰:Montifringilla davidiana) गौरइया चिरइन के एगो प्रजाति बाटे।
मेटासर्च इंजन
मेटासर्च इंजन (metasearch engine) (चाहे सर्च एग्रिगेटर) ऑनलाइन खोज करे वाला एगो अइसन औजार हवे जे दुसरे सर्च इंजन सभ के खोज रिजल्ट सभ से डेटा एकट्ठा करे ला आ आपन सर्च रिजल्ट बना के इस्तेमाल करे वाला यूजर के खोज के रिजाल देखलावे ला। मेटा सर्च इंजन सभ यूजर से क्वैरी ले के जुरते दुसरे सर्च इंजन सभ में खोजे लें आ जइसहीं भरपूर डेटा एकट्ठा हो जाला, उनहन के रैंक कइ के यूजर के सोझा रखे लें।
स्पैमिंग नियर समस्या के चलते एह इंजन सभ के रिजल्ट परभावित हो सके ला। फ्यूजन नाँव के प्रासेस एह इंजन सभ के इंजीनियरी के अउरी बेहतर बनावे खातिर काम करे ला।
कटर
कटर (अंग्रेजी: पेंसिल शार्पनर चाहे पेंसिल प्वाइंट; आयरलैंड मे पेरेर भा टॉपर) एगो अऊजार हटे जेकरा पेंसिल के छिल के ओकर नोखि के तेज कईल जाला। एकर संचालन मनई करेला चाहे कोनो मे मोटरो लागल रहेला। कोनो कोनो कटर प ढकना लागल रहेला जेकरा पेंसिल मे छिलकोइया बिगे बजी हटाई दिहल जाला।
इतिहास
कटर से पहिले पेंसिल के छुड़ी से तेज कईल जात रहे। कटर बनला के बादि इ काज बहुते सरल हो गइल आ पेंसिल बेसी नीमन से छिलाए लागल।
कटर बनावे के सुरुआत फ्रांस मे भइल, जब एगो फ्रंसिसी पुस्तक एगो सिए बाउचर के कटर कर आविष्कार दिया बिस्तार से लिखलस। उहां के पैंटोग्राफ प काज करत रहीं आ उहाँ के पेंसिल छिले ला एगो निमन अउजार के दरकार रहे। बाउचर के जंत्र बहुते नीमन रहे आ देस हुनकर एकरा ला देस बिदेस मे तारिफो भइल। बाकिर बाउचर एपे पटेंट ना लिहलन।
1830 आ 1840 के दसक मे पेरिस केह ढेर जाना जइसे, फ्रनकोइस जोसेफ कटर बनावे मे लागल रहें।
मॉन्टीफ्रिंजिला रुफिकॉलिस
मॉन्टीफ्रिंजिला रुफिकॉलिस (Rufous-necked snowfinch, बैज्ञानिक नाँव: Montifringilla ruficollis'') गौरइया चिरइन के एगो प्रजाति बाटे। ई चिरई भारत, पाकिस्तान, चीन आ नेपाल के समशीतोष्ण घास के मैदान में पावल जाले।
जगदलपुर
जगदलपुर भारत के छत्तीसगढ़ राज्य में एक ठो शहर बा।
स्पैमिंग
स्पैमिंग (spamming) इंटरनेट पर अइसन सनेसा भेजे के काम हवे जे कौनों परचार के नीयत से, धोखाधड़ी करे खातिर, चाहे अउरी कौनों खराब नीयत से भेजल जाय। अइसन सनेसा सभ के स्पैम कहल जाला। सभसे बेसी चलनसार स्पैमिंग ईमेल स्पैमिंग बाटे, हालाँकि, अउरी कई तरीका बाड़ें जिनहन से अइसन फालतू आ जबरी के मैसेज भेजल जा सके लें। एकरे अलावा दुसरे वेबसाइट आ ब्लॉग नियर चीज सभ में कमेन्ट क के चाहे अउरी कौनों तरीका से आपन परचार वाली लिंक जोड़ल स्पैमिंग में आवे ला।
जगदलपुर
जनसांख्यिकी
साल 2011 के जनगणना अनुसार जगदलपुर के कुल शहरी जनसंख्या 125463 बाटे आ आसपास के उपशहरी इलाका के मिला लिहल जाय तब कुल जनसंख्या 125463 बा। जनसंख्या के हिसाब से ई भारत के 376वाँ शहर बाटे। जनगणना आँकड़ा के मोताबिक एह शहर में लिंगानुपात 961 आ साक्षरता के दर 84.91% बाटे।
मॉन्टीफ्रिंजिला ब्लान्फोर्डी
मॉन्टीफ्रिंजिला ब्लान्फोर्डी (Blanford's snowfinch, बै॰:Montifringilla blanfordi) गौरइया चिरइन के एगो प्रजाति बाटे। ई चिरई भारत, पाकिस्तान, चीन आ नेपाल के समशीतोष्ण घास के मैदान में पावल जाले।
चिनूक
चिनूक भा शिनूक (Chinook) उत्तर अमेरिका में बहे वाली दू गो लोकल हवा हईं। पहिली किसिम के समुंद्रतटीय चिनूक कहल जाला जे प्रशांत महासागर के सहारे अमेरिका महादीप के उत्तरपच्छिम तट पर सीजनल हवा ह आ ई दक्खिनी-पछुवा नम हवा हवे जेकरा चलते उत्तर अमेरिका के पच्छिमी किनारा पर बरखा आ बर्फ़बारी होखे ला। मूल रूप से चिनूक नाँव एही हवा के रहल। दुसरे किसिम के चिनूक, इंटीरियर शिनूक, अमेरिका आ कनाडा के पच्छिमी इंटीरियर इलाका में बहे लीं जे रॉकी परबत से उतरे वाली गरम, सूखल हवा होखे लीं।
पहिली किसिम के तटीय चिनूक मूल हवा हईं जिनहन के ई नाँव परल; ई सीजन के अनुसार लगातार बहे लीं। दुसरे किसिम वाली इंटीरियर चिनूक सभ के चिनूक नाँव बाद में दिहल गइल आ ई कब्बो-काल्ह बहे लीं।; ई फॉन-प्रकार के हवा होखे लीं। ई रॉकी परबत के पूरबी ढाल से उतरे लीं आ इनहन के बहे पर तेजी से बरफ के बास्पीकरण आ पघिलाव हो जाला जेकरा चलते इनहन के "स्नो ईटर" (बरफ खाए वाली) हवा भी कहल जाला। इंटीरियर में बहे वाली हवा सभ के नाँव के उच्चारण शिनूक हवे।
उडुपी
उडुपी (Udupi) भारत के कर्नाटक राज्य में एक ठो शहर बा।
जनसांख्यिकी
साल 2011 के जनगणना अनुसार उडुपी के कुल शहरी जनसंख्या 125306 बाटे आ आसपास के उपशहरी इलाका के मिला लिहल जाय तब कुल जनसंख्या 165401 बा। जनसंख्या के हिसाब से ई भारत के 377वाँ शहर बाटे। जनगणना आँकड़ा के मोताबिक एह शहर में लिंगानुपात 1022 आ साक्षरता के दर 93.55% बाटे।
दमोह
दमोह (Damoh) भारत के मध्य प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार दमोह के कुल शहरी जनसंख्या 125101 बाटे आ आसपास के उपशहरी इलाका के मिला लिहल जाय तब कुल जनसंख्या 147515 बा। जनसंख्या के हिसाब से ई भारत के 379वाँ शहर बाटे। जनगणना आँकड़ा के मोताबिक एह शहर में लिंगानुपात 916 आ साक्षरता के दर 86.18% बाटे।
बशीरहाट
बशीरहाट (Basirhat) भारत के पच्छिम बंगाल राज्य मे एक ठो शहर बा।
जनसांख्यिकी
साल 2011 के जनगणना अनुसार बशीरहाट के कुल शहरी जनसंख्या 125254 बाटे आ आसपास के उपशहरी इलाका के मिला लिहल जाय तब कुल जनसंख्या 144891 बा। जनसंख्या के हिसाब से ई भारत के 378वाँ शहर बाटे। जनगणना आँकड़ा के मोताबिक एह शहर में लिंगानुपात 981 आ साक्षरता के दर 87.35% बाटे।
पर्यावरण संरक्षण अधिनियम, 1986
पर्यावरण संरक्षण अधिनियम, 1986 भारत के संसद के बनावल एगो अधिनियम (एक्ट) ह। ई मई 1986 में बनल आ 19 नवंबर 1986 से लागू भइल। एह में 26 गो धारा आ 4 गो अध्याय बाने। एह कानून के व्यापक रूप से भोपाल गैस कांड के प्रतिक्रिया के रूप में बनावल मानल जाला। भारत सरकार के ओर से इ कानून भारत के संविधान के अनुच्छेद 253 के तहत पारित कइल गइल, जवना में संघ सरकार के देश के हस्ताक्षरित अंतर्राष्ट्रीय समझौता के प्रभावी बनावे खाती कानून बनावे के अधिकार दिहल गइल बा। एह कानून के मकसद मानव पर्यावरण पर संयुक्त राष्ट्र सम्मेलन के फैसला के लागू कइल बा। ई मानव पर्यावरण के सुरक्षा आ सुधार आ मनुष्य, अन्य जीव, पौधा आ संपत्ति खातिर खतरा के रोकथाम से संबंधित बाड़ी स। ई अधिनियम एगो "छतरी" कानून हवे जे भारत में पर्यावरण नियमन शासन खातिर एगो ढाँचा उपलब्ध करवले बा जेह में सगरी प्रमुख औद्योगिक आ बुनियादी ढांचागत गतिविधि सभ के सामिल कइल गइल बा आ तटीय इलाका आ पर्यावरण संवेदनशील इलाका सभ में बिसेस गतिविधि सभ पर रोक आ नियमन कइल गइल बा। एह कानून में पर्यावरण से जुड़ल अन्य कानून सभ के तहत स्थापित बिबिध केंद्रीय आ राज्य प्राधिकरण सभ के गतिविधि सभ के समन्वय के भी प्रावधान बा, जइसे कि जल अधिनियम आ वायु अधिनियम नियन कानूनी प्राबिधान सभ एह में सामिल बाड़ें।
चार धाम
चार धाम (अर्थ: चार गो निवास अस्थान ) भारत में चार गो हिंदू तीरथ अस्थान सभ हवें। अइसन मानल जाला कि एह जगहन पर गइला से मोक्ष पावे में मदद मिलेला। आदि शंकराचार्य द्वारा अस्थापित कइल ई चारो धाम बद्रीनाथ, द्वारका, पुरी आ रामेश्वरम हवें। अइसन मान्यता हवे कि हर हिंदू के अपना जिनगी में चार धाम के जात्रा जरूर करे के चाहीं। एह मुख्य 'धाम' सभ में तीन गो भगवान विष्णु के तीर्थ हवें आ रामेश्वरम भगवान शिव के तीर्थ ह। इनहन के चार जुग से संबंधित मानल जाला (1) सतयुग के धाम- बद्रीनाथ, उत्तराखंड (2) त्रेतायुग के धाम - रामेश्वरम, तमिलनाडु (3) द्वापरयुग के धाम - द्वारका, गुजरात आ (4) कलियुग के धाम - जगन्नाथ पुरी, ओडिशा के ह।
हिन्दू मान्यता के अनुसार बद्रीनाथ के प्रमुखता तब भइल जब विष्णु के अवतार नारा-नारायण ओहिजा तपस्या कइलन। ओह घरी ऊ जगह जामुन के पेड़ से भरल रहे। संस्कृत भाषा में जामुन के "बदारी" कहल जाला, एही से एह जगह के नाँव बदरिका-वन, मने कि जामुन के जंगल रखल गइल। जवना खास जगह पर नारा-नारायण तपस्या कइले रहले, बरखा आ घाम से बचावे खातिर ओकरा के ढंक के एगो बड़हन जामुन के पेड़ बनल रहे | स्थानीय लोग के मानना ​​बा कि नारायण के बचावे खातिर लक्ष्मी जामुन के पेड़ बन गईली। नारायण कहले कि तपस्या के बाद लोग हमेशा उनुका नाम से पहिले उनुकर नाम लेत रहीहे, एहीसे हिन्दू हमेशा "लक्ष्मी-नारायण" के संदर्भ देवेले। एह से एकरा के बद्री-नाथ यानी बेरी जंगल के स्वामी कहल गइल। ई सब सत्ययुग में भइल रहे। त बद्रीनाथ के पहिला धाम के नाम से जानल जाए लागल। ई मंदिर उत्तराखंड के चमोली जिला में अलकनंदा नदी के किनारे बा।
दूसरा स्थान रामेश्वरम के त्रेतायुग में महत्व तब मिलल जब राम इहाँ शिव-लिंग के निर्माण कईले अवुरी शिव के आशीर्वाद पावे खाती ओकर पूजा कईले। रामेश्वरम नाम के मतलब होला "राम के देवता"। इहो मानल जाला कि राम के पैर के निशान ओहिजा छपल बा |
तीसरा द्वारका के महत्व द्वापर युग में तब मिलल जब कृष्ण अपना जन्मभूमि मथुरा के जगह द्वारका के आपन निवास बनवले |
चउथा पुरी में विष्णु के जगन्नाथ के रूप में पूजल जाला, वर्तमान युग यानी कलियुग खातिर उनकर अवतार |
हालीशहर
हालीशहर (Halisahar) भारत के पच्छिम बंगाल राज्य में एक ठो शहर बा।
जनसांख्यिकी
साल 2011 के जनगणना अनुसार हालीशहर के कुल शहरी जनसंख्या 124939 बाटे आ आसपास के उपशहरी इलाका के मिला लिहल जाय तब कुल जनसंख्या 124939 बा। जनसंख्या के हिसाब से ई भारत के 380वाँ शहर बाटे। जनगणना आँकड़ा के मोताबिक एह शहर में लिंगानुपात 908 आ साक्षरता के दर 88.36% बाटे।
हाथ धोवल
हाथ धोवल (अंग्रेजी: Handwashing) एगो काज हऽ जेमे हाथ के साबुन आ पानी चाहे खाली पानी से साफ कईल जाला, जेकरा से वायरस, बैक्टीरिया चाहे हाथ के मइल हट जाला। हाथ सुखाइलो एकरे हिस्सा मानल जाला एहसे की भींजल हाथ बड़ी हाली दोबेरा लेटा सकेला।
बिस्व स्वास्थ संगठन नाहीयो तऽ 20 सेकंड ले हाथ धोवे के सलाह देवेला। हई सभ काम करे के पहिले आ बादि मे हाथ धोवे के चाहीं:
जदि हाथ मे धुर गरदा नइखे तऽ पानी के बदल सैनिटाइजर के परजोग कइल जा सकेला। जदि साबुन आ सैनिटाइजर दूनो नइखे तऽ हाथ के राख अउरी पानी से धोवल जा सकेला, बाकिर कोसिस होए के चाहीं जे साबुन चाहे सैनिटाइजर के परजोग कइल जाव।
साबुन से दिन मे बेरि बेरि हाथ धोवला से ढेर बेमारी से बाचल जा सकेला जइसे डाइरिआ आ कलेरा। एकरा से खोखी चाहे कोरोना बेमारी से भी बाचल जा सकेला।
फॉन
फॉन (foehn चाहे föhn, उच्चारण: फ'न) एक किसिम के सूखल, गरम आ कौनों पहाड़ के श्रेणी के ली-वर्ड साइड (जेहर हवा उतरे ले) वाला ढाल से उतरे वाली लोकल हवा हवे। ई इलाका बरखा छाया-क्षेत्र होखे ला आ हवा नीचे उतरे पर एडियाबेटिक प्रासेस से गरम होखे ले, एकर अधिकतर नमी पहाड़ के दुसरे ओर चढ़ाई के समय बरस चुकल होखे ला आ दुसरे ओर उतरत समय एकर आपेक्षिक नमी अउरी कम होखत जाले। एह तरीका से अइसन हवा सभ के तापमान में अउरी बढ़ती देखल जाला अगर विंड-वर्ड साइड (जेहर से हवा पहाड़ पर चढ़े ले) पर ओही ऊँचाई पर के हवा से तुलना कइल जाय। एह तरीका से नम ठंढा हवा के परबत के पार करे के बाद दुसरे साइड में उतरे पर गरम आ सूखल (कम नमी वाली) हवा में बदल जाए के प्रासेस के फॉन इफेक्ट कहल जाला।
फॉन हवा सभ के तापमान में कुछे घंटा में 14 °C (25 °F) तक ले के बढ़त देखल जा सके ला। मुख्य रूप से एह हवा के बहाव के इलाका स्विट्जरलैंड, दक्खिनी जर्मनी आ ऑस्ट्रिया देसन के इलाका हवे जहाँ भूमध्य सागर से हो के आवे वाली हवा आल्प्स परबत के उत्तरी ढाल के सहारे नीचे उतरे लीं आ ई इलाका हवा के लीवर्ड साइड में पड़े ला। एही कारन एह इलाका में अपेक्षाकृत गरम जलवायु देखे के मिले ले।
एह किसिम के अउरियो लोकल हवा दुनियाँ में पावल जालीं जइसे कि उत्तर अमेरिका में रॉकी परबत से उतरे वाली चिनूक हवा, एंडीज परबत से उतर के अर्जेंटाइना में बहे वाली जोंडा हवा वगैरह।
शिवरंजनी
शिवरंजनी भारतीय संगीत के एगो प्रमुख राग हवे। बर्गीकरण के हिसाब से ई काफी ठाट के राग हवे आ आरोह-अवरोह दुनों में पाँच गो स्वर लागे लें जेकरा चलते ई औढव-औढव जाति के राग हऽ। एह राग में कोमल गंधार (ग॒) के प्रयोग होला आ मध्यम (म) आ निषाद (नी) एह में बरजित स्वर हवें। कब्बो-काल्ह एह राग में शुद्ध गंधार (ग) आ कोमल धैवत (ध॒) के हल्का सा इस्तेमाल कइ लिहल जाला, आ तब एकरा के मिश्र शिवरंजनी कहल जाला।
बहुत सारा फिलिमी गीत के रचना एह राग में भइल बाटे। अगर मिश्र शिवरंजनी के जोड़ लिहल जाय तब अइसन बहुत सारा गाना बाड़ें जे एह राग में बाड़ें।
बिबरन
सा, रे, ग॒, प, ध, सां
सां, ध, प, ग॒, रे, सा
नोट
<references group="नोट"/>
कुरिची
कुरिची (Kurichi) भारत के तमिल नाडु राज्य में एक ठो शहर बा।
जनसांख्यिकी
साल 2011 के जनगणना अनुसार कुरिची के कुल शहरी जनसंख्या 123667 बाटे आ आसपास के उपशहरी इलाका के मिला लिहल जाय तब कुल जनसंख्या 123667 बा। जनसंख्या के हिसाब से ई भारत के 383वाँ शहर बाटे। जनगणना आँकड़ा के मोताबिक एह शहर में लिंगानुपात 1001 आ साक्षरता के दर 89.93% बाटे।
कॉमन एरा
वर्तमान में बैज्ञानिक आ तकनीकी कामकाज में BC आ BCE के इस्तेमाल बेसी चलन में बा।
जगाधरी
जनसांख्यिकी
साल 2011 के जनगणना अनुसार जगाधरी के कुल शहरी जनसंख्या 124894 बाटे आ आसपास के उपशहरी इलाका के मिला लिहल जाय तब कुल जनसंख्या 124894 बा। जनसंख्या के हिसाब से ई भारत के 381वाँ शहर बाटे। जनगणना आँकड़ा के मोताबिक एह शहर में लिंगानुपात 845 आ साक्षरता के दर 85.2% बाटे।
शनिच्चर के शुरू होखे वाला साधारण साल
शनिच्चर के शुरू होखे वाला साधारण साल (common year starting on Saturday) एगो गैर-अधिबरिस (मने की, जवन की लीप बरिस न होखे, जेह में 365 दिन होखत होखें) होला जे शनिच्चर, 1 जनवरी से शुरू होखे आ शनिच्चर, 31 दिसंबर के पूरा होखे। एही से एकरा के डोमिनिकल अच्छर (dominical letter) B होला। ग्रेगरियन कैलेंडर में अइसन सभसे हाल में बीतल साल 2011 रहल आ अगिला अइसन साल 2022होखी चाहे, एही तरीका से, पुराना पड़ चुकल जूलियन कलेंडर में 2006, 2017 अइसन 2023 हवें जे शनीचर के शुरू होखे वाला साल बाड़ें।
कैलेंडर
अगर एकरा ठीक पहिले के साल शुक के शुरू होखे वाला साधारण साल होखे, तब साल के शुरूआत ISO हप्ता 52 से होखे ला; अगर ठीक पहिले के साल बियफे के शुरू होखे वाला लीप बरिस होखे, तब साल के शुरुआत ISO हप्ता 53 से होला।
दीमापुर
दीमापुर (Dimapur) भारत के नागालैंड राज्य में एक ठो शहर बा।
जनसांख्यिकी
साल 2011 के जनगणना अनुसार दीमापुर के कुल शहरी जनसंख्या 122834 बाटे आ आसपास के उपशहरी इलाका के मिला लिहल जाय तब कुल जनसंख्या 122834 बा। जनसंख्या के हिसाब से ई भारत के 384वाँ शहर बाटे। जनगणना आँकड़ा के मोताबिक एह शहर में लिंगानुपात 910 आ साक्षरता के दर 86.03% बाटे।
ब्रिकफील्डर
ब्रिकफील्डर (Brickfielder; ब्रिकफ़ील्डर ) चाहे ब्रिकफिल्डर, दक्खिनी आस्ट्रेलिया में बहे वाली गरम, सूखल, धूर-भरल लोकल हवा हवे। एह हवा के उत्पत्ती आस्ट्रेलिया के इंटीरियर (अंदरूनी) इलाका सभ में बसंत के बाद आ गरमी के सीजन में होला आ ई उत्तर से दक्खिन के बहे ले। एकरा चलते समुंद्रतटीय इलाका सभ में गर्मी बढ़ जाला। ई हवा काफी कुछ उत्तर अफिरका आ यूरोप के भूमध्य सागरीय तट पर बहे वाली हवा सिरोको नियन होखे ले। एकरा के अर्जेंटाइना में बहे वाली जोंडा हवा के समकक्ष भी मानल जाला आ एकर एगो नाँव साउदर्ली बस्टर हवे।
एकर नाँव ब्रिकफील्ड पहाड़ी के नाँव पर पड़ल हवे जे वर्तमान में सेंट्रल सिडनी के हिस्सा बाटे।
हारमट्टन
हारमट्टन (Harmattan; उच्चा.: हारम'ट'न) चाहे हरमट्टन भा हरमट्टान पच्छिमी अफिरका में एगो सीजन आ एगो लोकल हवा हवे। ई सीजन आमतौर पर नवंबर के अंत से मार्च के मध्यकाल ले होखे ला। एह सीजन के बिसेसता गरम आ धूर भरल सूखल उतरही-पुरुआ ट्रेड विंड सभ होखे लीं जिनहन के एही नाँव हारमट्टन से जानल जाला आ ई लोकल हवा सहारा के रेगिस्तान से पच्छिमी अफिरका आ गिनी के खाड़ी के ओर बहे लीं। हारमट्टन नाँव ट्वी भाषा के शब्द हवे। तापमान आमतौर पर ठंढा होखे ला बाकी लोकल कंडीशन के हिसाब से गरम भी हो सके ला।
हारमट्टन सूखा के सीजन में बहे ले, अइसन तब होखे ला जब सुरुज नीचे होखे (मकर रेखा के आसपास सीधा चमकत होखे)। एह सीजन में उपोष्णकटिबंधी हाई प्रेशर रिज़ सहारा रेगिस्तान के ऊपर अस्थापित हो जाला आ एहिजे से इंटरट्रॉपिकल कन्वर्जेन्स जोन (ITCZ) के ओर उतरही-पुरुआ हवा बहे लीं। रेगिस्तान के ऊपर बहे के कारन हवा महीन रेत बालू के कन (0.5 से 10 माइक्रान साइज) उठा लेवे ले। ई वातावरण से चिपचिपाह गर्मी के सूखा हवा से बदल देवे ले जेकरा चलते उष्णकटिबंधी चिपचिपी गर्मी से राहत मिले ला एही कारन एह हवा के "डॉक्टर विंड" (डॉक्टर हवा) भी कहल जाला।
हरनाज़ संधू
हरनाज़ कौर संधू (जनम 3 मार्च 2000) एगो भारतीय मॉडल आ ब्यूटी पैजेंट धारक बाड़ी जिनका 2021 के मिस यूनिवर्स के खिताब मिलल बा। एकरा पहिले इनके मिस दीवा 2021 क खिताब मिलल रहल आ अब ई भारत के तिसरी मॉडल बन गइल बाड़ी जिनका के मिस यूनिवर्स के खिताब मिलल होखे; लारा दत्ता के मिस यूनिवर्स बने के 21 बरिस बाद भारत के केहू प्रतियोगी के ई खिताब मिलल बाटे।
एकरा पहिले संधू 2019 में फ़ेमिना मिस इंडिया पंजाब के ख़िताब जितले रहली आ 2019 के फ़ेमिना मिस इंडिया प्रतियोगिता में टॉप-12 में रहली।
शुरुआती जिनगी
संधू के जनम गुरुहरसराय में एगो हरियाणवी सिख परिवार में भइल। शुरुआती पढ़ाई-लिखाई एहिजे एगो पब्लिक इस्कूल में भइल आ एकरे बाद चंडीगढ़ के गवर्नमेंट पीजी कॉलेज से भइल। वर्तमान में ई पब्लिक एडमिनिस्ट्रेशन बिसय में मास्टर डिग्री के पढ़ाई क रहल बाड़ी।
मिस यूनिवर्स 2021
मिस दीवा 2021 बने के बाद संधू के मिस यूनिवर्स 2021 प्रतियोगिता में शामिल होखे आ भारत के प्रतिनिधित्व करे के बात तय हो गइल। ई कंपटीशन 12 दिसंबर 2021 के इजराइल के एलात शहर में आयोजित भइल। संधू एह प्रयोयोगिता में जीते के बाद भारत के तिसरी अइसन मॉडल बन गइली जे मिस यूनिवर्स के खिताब जितले होखे; इनका पहिले सुष्मिता सेन 1994 में आ लारा दत्ता 2000 में ई खिताब जितले रहल लोग। एह तरीका से 21 बरिस बाद केहू भारतीय मॉडल के ई खिताब मिलल बाटे।
मिस यूनिवर्स के रूप में, संधू न्यूयॉर्क शहर में रहिहें आ साल भर कई गो अंतर्राष्ट्रीय इवेंट सभ में हिस्सा लिहें।
सांता एना (हवा)
सांता एना हवा (Santa Ana winds; सैंटा ऍना विंड्स भा सांता ऍना विंड्स ) चाहे सान्ता अना उत्तर अमेरिका के तटीय दक्खिनी कैलिफोर्निया आ बाजा कैलिफोर्निया में बहे वाली लोकल हवा हवे। ई तेज, गरम आ सूखल लोकल हवा होखे लीं जिनहन के उत्पत्ती अंदरूनी हिस्सा (इंटीरियर) में ग्रेट बेसिन के हाई-प्रेशर से होखे ला आ ई ढाल के सहारे उतरे वाली कैटाबैटिक हवा हईं जिनहन से समुंद्र तटीय इलाका परभावित होखे लें।
ई गरम सूखा मौसम वाली हवा होखे लीं आ आमतौर पर पतझड़ के समय (जे सभसे गरम सीजन भी होखे ला) में बहे लीं हालाँकि, ई साल में कब्बो बह सके लीं। एकर एगो अउरी नाँव डेविल विंड्स (शैतान हवा) हवे काहें कि ई बहुत सूखल हवा होखे लीं आ जंगल के आगि फइलावे में इनहन के योगदान होखे ला।
भारतीय प्रशासनिक सेवा
भारतीय प्रशासनिक सेवा (Indian Administrative Service) (I.A.S) भारत सरकार के अखिल भारतीय सेवा के प्रशासनिक विभाग बा। भारत के प्रमुख प्रशासनिक सेवा मानल जाए वाला आई.ए.एस, भारतीय पुलिस सेवा (IPS) आ भारतीय वन सेवा (IFS) के सङे अखिल भारतीय सेवा के तीनगो प्रशासनिक विभागन में से एगो बा। ई तीनों प्रशासनिक विभाग के अधिकारी केन्द्र सरकार आ राज्य सरकार में आपन सेवा समर्पित करेले। आई.ए.एस अधिकारी के बिबिध सरकारी संस्थान जइसे संवैधानिक संस्था, स्टाफ एंड लाइन एजेंसी, सहायक संस्था, सार्वजनिक क्षेत्र के एकम्, नियामक संस्था, वैधानिक संस्था आ स्वाधिकार संस्थनो में तैनात कइल जाला।
संसदीय शासन प्रणाली के पालन करे वाला अन्य देसन नियर, आई.ए.एस राष्ट्र के स्थायी आधिपत्यकतन्त्र आ भारत सरकार के कार्यपालिका के एगो अखण्ड भाग बा। एहसे, आधिपत्यकतन्त्र राजनीतिक रूप से तटस्थ रहे ले आ सत्ताधारी पक्ष भा गठबंधित सरकार के प्रशासनिक निरन्तरता के बिश्वास देवेला।
सेवा के पुष्टि होखला पऽ आई.ए.एस अधिकारी सब डिवीजनल मजिस्ट्रेट (अनुमण्डलाधिकारी) के रूप में परिवीक्षा अवधि में काम करेला। एह परिवीक्षा अवधि के पूरा भइला के बाद कवनो जिला में जिला मजिस्ट्रेट आ कलेक्टर (जीलाधिकारी)  के रूप में कार्यकारी प्रशासनिक भूमिका निभावेले, जवन केतनहे सालले चलेला। एह कार्यकाल के बाद कवनो अधिकारी के पूरा राज्य के प्रशासनिक विभाग के प्रमुख, डिवीजन कमिशनर (संभागीय आयुक्त) के रूप में पदोन्नति दिहल जा सकेला।
वेतनसारणी के ऊँच पैमाना अरजला पर आई.ए.एस अधिकारी सरकारी विभाग आ मंत्रालयन के नेतृत्व कर सकेले। एह भूमिका में आई.ए.एस अधिकारी द्विपक्षीय आ बहुपक्षीय दलबिचाण में अंतर्राष्ट्रीय स्तर पर देश के प्रतिनिधित्व करेलें। जदी कवनों नियुक्ति पर सेवा अर्पत होखेस तऽ ईनहन के आन्तरराष्ट्रीय संगठन जैसे बिश्व धनऽनिधिकोष, अंतर्राष्ट्रीय मुद्रा कोष, एशिया बिकास धनऽनिधिकोष, एशियाई प्रमुखस्थाप्य निवेश धनऽनिधिकोष, चाहे संयुक्त राष्ट्र, आ एकरे संस्थानन (एजेंसीयन) में काम कइल जा सकेला। भारत में चुनाव के आदेश के अनुसार  भारत में चुनाव करावे में आई.ए.एस अधिकारीयो शामिल बाड़े।
इतिहास
ईस्ट इंडिया कंपनी के काल में सिविल सेवा तीनगो भागन में बाँटल गइल – वाचा, बिनवाचा आ विशिष्ठ सिविल सेवा। वाचा सिविल सेवा चहे  ऑनरेबल ईस्ट इंडिया कंपनी के सिविल सर्विस (HEICCS), जेह तरह एकरा के कहल जात रहे, ब्रिटिस सरकार में बहुतायत श्रेष्ठ पदन पर ब्रिटिस अधिकारीयन के दखल रहे। बिनवाचा सिविल सेवा के सुरुआत खाली एह खातिर कइल रहे के, भारतीय प्रजा के प्रशासन के निचला स्तर पर प्रवेश के सुविधा होखे। विशिष्ठ सिविल सेवा में विशिष्ठ विभाग सामिल रहे, जइसे भारतीय वन सेवा, शाही पुलिस सेवा आ भारतीय राजनीतिक सेवा, जिनहन के रैंक वाचा सिविल सेवा चाहे भारतीय सेना से लिहल गइल रहे। शाही पुलिस सेवा आपन सदस्यन में भारतीय सेना के केतनहे अधिकारीयन के समवलस, यद्यपि 1893 के बादसे ई अधिकारीयन के पसंदगीला सालाना परीक्षा के उपयोग कइल गइल। 1858 में HEICCS के जगहा भारतीय सिविल सेवा (ICS) ले लिहलक, जवन 1858 से 1947 के बीच भारत के सभसे ऊँच सिविल सेवा बनल। आई.सी.एस में आखिरी नियुक्ति 1942 में भइल।
यूनाइटेड किंगडम के संसद द्वारा भारत सरकार अधिनियम 1919 अमल भइला के बादसे भारतीय सिविल सेवा के भारतीय राज्य सचिव के सामान्य देखरेख में – दूगो खण्डन मे बाटल गइल, अखिल भारतीय सेवा आ केंद्रीय सेवा। भारतीय सिविल सेवा दस अखिल भारतीय सेवा में से एगो रहे।
1946 में प्रधानमंत्री के सम्मेलन में केंद्रीय मंत्रिमंडल भारतीय सिविल सेवा (ICS) पऽ आधारित भारतीय प्रशासनिक सेवा (IAS) आ शाही पुलिस पऽ आधारित भारतीय पुलिस सेवा (IPS) के निर्माण करे के निर्णय कइलस।
1947 में अंग्रेजन के गइला के बाद जब भारत के बंटवारा भइल तऽ भारतीय लोक सेवा(ICS) भारत आ पाकिस्तान दुगो नाया परमाधिपत्कन के बीच बट्ट गइल। आई.सी.एस के भारतीय भाग के नाँव भारतीय प्रशासनिक सेवा रखल गइल जबकि पाकिस्तानी भाग के नाँव पाकिस्तान प्रशासनिक सेवा रखल गइल। आधुनिक भारतीय प्रशासनिक सेवा के निर्माण भारतीय संविधान के भाग XIV अनुच्छेद 312(2) आ अखिल भारतीय सेवा अधिनियम 1951 तहत भइल।
मटका (जुआ)
मटका चाहे सट्टा एक किसिम के जुआ आ लाटरी हवे जे बंबई (अब मुंबई) में शुरू भइल। एकर सुरुआत कपास (रुई) के रोज खुले आ बंद होखे वाला दाम, जेवना पर न्यूयॉर्क कॉटन एक्सेंज आ बंबई कॉटन एक्सचेंज के बीचा में बदलाव होखे, पर दाँव लगा के खेलले के रूप में भइल रहे। ई भारत के आजादी से पहिले शुरू भइल। बाद में ई एगो माटी के मटका (घइला) में से अटरेंडम तरीका से पर्ची निकाल के नंबर आवे पर लागे वाला दाँव बन गइल।
भारत में मटका खेलल गैरकानूनी हवे।
धर्मावरम
धर्मावरमम (Dharmavaram) भारत के आंध्र प्रदेश राज्य में एक ठो शहर बा।
पालनपुरम
पालनपुरम (Palanpur) भारत के गुजरात राज्य में एक ठो शहर बा।
जनसांख्यिकी
साल 2011 के जनगणना अनुसार पालनपुरम के कुल शहरी जनसंख्या 122344 बाटे आ आसपास के उपशहरी इलाका के मिला लिहल जाय तब कुल जनसंख्या 140344 बा। जनसंख्या के हिसाब से ई भारत के 385वाँ शहर बाटे। जनगणना आँकड़ा के मोताबिक एह शहर में लिंगानुपात 912 आ साक्षरता के दर 84.46% बाटे।
चंद्रप्रभा बनजीव बिहार
चंद्रप्रभा बनजीव बिहार भा चंद्रप्रभा वन्यजीव अभयारण्य, जेकरा के चंद्रप्रभा भी कहल जाला, मध्य भारत के उत्तर प्रदेश राज्य के चंदौली जिला में स्थित बा। ई खूबसूरत पिकनिक स्पॉट, घन जंगल, आ राजदरी, देवदरी आ नौगढ़ झरना नियर मनोरम झरना सब से भरपूर बा जे हर साल पर्यटक लोग के अपना आसपास के इलाका में आकर्षित करे लें। चंद्र प्रभा वन्यजीव अभयारण्य ऐतिहासिक शहर बनारस से लगभग 70 किलोमीटर दूर बा।
इतिहास
18वीं सदी के उत्तरार्ध में बनारस के शासकन खातिर एह इलाका के शिकार के संरक्षित क्षेत्र बनावल गइल। बनजीव बिहार के अस्थापना मई 1957 में भइल। चंद्रप्रभा में 1958 में एशियाई शेर के ले आइल गइल। ई काम शुरू में सफल रहल आ 1969 ले शेर के संख्या तीन से बढ़ के एगारह हो गइल। हालांकि अगिला साल शेर लापता पावल गइलें। 1993 में फेर से एह योजना के फेर से जिंदा कइल गइल हालांकि भारत सरकार एह मामिला में अबहीं कवनो फैसला नइखे लेले।
लोकेशन
चंद्रप्रभा अभयारण्य 78 किमी2 के क्षेत्र में पसरल बा आ कैमूर रेंज के उत्तरी ढलान पर नौगढ़ आ विजयगढ़ पहाड़ी पर पड़े ला।गंगा के सहायक नदी करमनाशा नदी एह अभयारण्य से हो के बहे ले आ करमनाशा के सहायिका नदी चंद्रप्रभा नदी भी बहे ले।